stanford-oval/wikipedia huggingface dataset:
กลุ่มเกาะมลายู
แหล่งข้อมูลอื่น

Wallace, Alfred Russel. The Malay Archipelago, Volume I, Volume II.
Art of Island Southeast Asia, full-text of an exhibition catalog from the Metropolitan Museum of Art
กรดไฮโดรโบรมิก

Chemical compound
กรดไฮโดรโบรมิก (อังกฤษ: hydrobromic acid) เป็นสารละลายของแก๊สไฮโดรเจนโบรไมด์  กรดไฮโดรโบรมิกเป็นกรดที่สามารถกัดกร่อนรุนแรง มีค่า pKa ประมาณ -9 ลักษณะของกรดไฮโดรโบรมิก เป็นกรดไฮโดร (กรดที่มีองค์ประกอบ 2 อย่างคือ ไฮโดรเจนและอโลหะ ในที่นี้คือโบรมีน)
การใช้ประโยชน์

ส่วนใหญ่ใช้ในการผลิตสารประกอบอนินทรีย์ของโบรไมด์ โดยเฉพาะกับสังกะสี แคลเซียมและโซเดียม และยังใช้ในการสังเคราะห์สารประกอบอินทรีย์ของโบรมีน อีเทอร์สามารถถูกตัดได้ด้วย HBr นอกจากนี้ HBr สามารถเร่งปฏิกิริยาแอลคิเลชัน และการสกัดแร่ สารประกอบสำคัญทางอุตสาหกรรมที่ผลิตจากกรดไฮโดรโบรมิกได้แก่ แอลลิล โบรไมด์ เตตระโบรโมบิสฟีนอล และกรดโบรโมอะซีติก HBr มีความเป็นเอกลักษณ์คือสามารถเกิดปฏิกิริยาเติมกับแอลคีนแบบแอนติ-มาร์คอฟนิคอฟได้เมื่อมีเปอร์ออกไซด์อยู่ด้วย
การสังเคราะห์

กรดไฮโดรโบรมิกเตรียมได้จากปฏิกิริยาระหว่าง Br2, SO2 และน้ำ
การเตรียมอีกแบบหนึ่งใช้ ไฮโดรเจนโบรไมด์ ที่แห้งมาละลายน้ำ
ในทางอุตสาหกรรมเตรียมโดยนำโบรมีนไปทำปฏิกิริยากับกำมะถัน หรือ ฟอสฟอรัส และน้ำ และผลิตได้ด้วยเคมีไฟฟ้าด้วย นอกจากนั้นยังผลิตได้จากการนำโบรไมด์ไปทำปฏิกิริยากับกรดที่ไม่ออกซิไดส์เช่น กรดฟอสฟอริกหรือกรดอะซีติก กรดชนิดนี้มีขายทางการค้าที่ความเข้มข้นและความบริสุทธิ์หลายระดับ
การสังเคราะห์อีกวิธีคือการใช้กรดซัลฟิวริก (5.8M) กับโพแทสเซียมโบรไมด์
H2SO4 + KBr → KHSO4 + HBr
แต่วิธีนี้หากใช้กรดซัลฟิวริกเข้มข้นมากไปหรืออุณหภูมิสูงเกิน 75 °C จะทำให้เกิดการออกซิไดส์ HBr เป็นแก๊สโบรมีน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กรดไฮโดรโบรมิก
International Chemical Safety Card 0282
NIOSH Pocket Guide to Chemical Hazards
Carlin, W. W. U.S. Patent 4,147,601
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี
การหมุน

สำหรับความหมายอื่น ดูที่ การหมุน (แก้ความกำกวม)
ทรงกลมหมุนรอบแกน
การหมุน (อังกฤษ: Rotation) เป็นการเคลื่อนที่ของวัตถุรอบตัวเองในทิศทางเป็นวงกลม วัตถุสองมิติจะหมุนรอบจุด วัตถุสามมิติจะหมุนรอบแกน ถ้าจุดศูนย์กลางการหมุนอยู่ภายนอกวัตถุ จะเรียกว่าการโคจร เช่น การโคจรของโลกรอบดวงอาทิตย์
การจ้างงานเต็มที่

การจ้างงานเต็มอัตรา (อังกฤษ: Full employment) หมายถึงสถาวะที่ทุกคนที่อยู่ในวัยทำงานซึ่งต้องการทำงาน สามารถที่จะหางานทำได้ทุกคน เป็นภาวะที่เศรษฐกิจไม่มีการว่างงานโดยไม่สมัครใจหรืออาจจะมีการว่างงานโดยความสมัครใจอยู่บ้างก็ได้
กองทัพประชาชนใหม่

กองทัพประชาชนใหม่ (อังกฤษ: New People’s Army) เป็นกองทหารของพรรคคอมมิวนิสต์ฟิลิปปินส์ จัดตั้งขึ้นในช่วงระหว่าง 26 ธันวาคม พ.ศ. 2511 – 7 มกราคม พ.ศ. 2512 ที่จังหวัดตาร์ลัก บนเกาะลูซอน ได้รับการสนับสนุนจากกองกำลังนิยมคอมมิวนิสต์อื่นๆของฟิลิปปินส์ ผู้นำกองทัพคือ เบอร์นาเบ บุสเดโน ใช้ยุทธวิธีการรบแบบกระจายอำนาจสู้กับรัฐบาลฟิลิปปินส์ของเฟอร์ดินานด์ มาร์กอส ที่ประกาศกฎอัยการศึกตั้งแต่เดือนกันยายน พ.ศ. 2515 อย่างมีประสิทธิภาพ ความโหดร้ายของทหารฝ่ายรัฐบาลทำให้ประชาชนหันไปสนับสนุนพรรคคอมมิวนิสต์มากขึ้น จนคาดว่าจะยึดครองประเทศได้ในที่สุด
กองทัพประชาชนเริ่มตกต่ำเมื่อ พ.ศ. 2519 หลังจากรัฐบาลของมาร์กอสถูกโค่นล้ม นางคอราซอน อากีโนขึ้นสืบทอดตำแหน่งแทน กองทัพประชาชนออกมาปฏิเสธกระบวนการรัฐธรรมนูญ ทำให้ความนิยมของประชาชนลดลงและมีความแตกแยกภายในขบวนการมากขึ้น ในสมัยฟิเดล รามอส สถานะของกองทัพยิ่งแย่ลง เมื่อรามอสดำเนินการปิดฐานทัพของสหรัฐอเมริกาในประเทศได้สำเร็จเมื่อ พ.ศ. 2535 ซึ่งเป็นข้อเรียกร้องของกองทัพมานาน และยังยอมรับให้พรรคคอมมิวนิสต์เป็นพรรคที่ถูกต้องตามกฎหมายด้วย
อย่างไรก็ตาม กองทัพยังไม่ได้ยกเลิก ยังมีกองกำลังราวพันคนทำการรบแบบกองโจรในเขตชนบท ยังมีการโจมตีสถานีตำรวจ และการลักพาตัวนายทหาร กองกำลังมีความเข้มแข็งมากขึ้นในช่วง พ.ศ. 2542 – 2543
แหล่งข้อมูลอื่น

Project Ploughshares - Armed Conflict Report 2002, Philippines-CPP/NPA เก็บถาวร 2011-02-07 ที่ เวย์แบ็กแมชชีน
U.S. Embassy in Manila - Philippine Communist Party Designated Foreign Terrorist Group เก็บถาวร 2006-12-13 ที่ เวย์แบ็กแมชชีน
Statement of the NDFP Negotiating Panel in defense to the U.S. declaring CPP/NPA as a terrorist organization เก็บถาวร 2008-12-06 ที่ เวย์แบ็กแมชชีน
New People's Army Extract of article about NPA's tactics and strategy, May 2006 (full article needs subscription)
กะรัต

สำหรับความหมายอื่น ดูที่ กะรัต (แก้ความกำกวม)
| กะรัต |
| --- | --- |
เพชรเจียระไนหนึ่งกะรัต
ข้อมูลทั่วไป
สัญลักษณ์: ct 
การแปลงหน่วย      
1 ct ใน ...: ... มีค่าเท่ากับ ...
 
   มิลลิกรัม:    200
กะรัต (อังกฤษ: carat) เป็นหน่วยในการวัดระดับของน้ำหนักอัญมณีต่าง ๆ เช่น เพชร ทับทิม บุษราคัม เพทาย โกเมน เป็นต้น ซึ่งเป็นหน่วยการวัดที่แพร่หลายไปทั่วโลก และถูกกำหนดให้ใช้เป็นหน่วยในการชั่งตวงวัดอัญมณีสากลที่ใช้กันทั่วโลก น้ำหนักกะรัต เป็นหน่วยน้ำหนักมาตรฐานในการวัดน้ำหนักของอัญมณี ซึ่งจะเทียบกับในระบบเมตริกได้คือ 1 กะรัต จะมีค่าเท่ากับ 0.2 กรัม หรือหากวัดในระดับความบริสุทธิ์ของทองคำ ทองคำ 24 กะรัตจะมีค่าความบริสุทธิ์ 99.99%
ในส่วนของจุดทศนิยมของกะรัต จะเรียกว่า "ตัง" (Pointer) โดย 1 กะรัต จะมี 100 ตัง ยกตัวอย่าง 0.56 กะรัต เท่ากับ 56 ตัง
ที่มาของชื่อ

ในสมัยโบราณไม่มีการทำอัตราของการชั่งตวงวัดที่แน่นอนและเป็นสากลแบบในสมัยปัจจุบัน จึงมีการนำเอาเมล็ดจากฝักของแคร็อบ (carob) ซึ่งในแต่ละเมล็ดจะมีน้ำหนักเท่า ๆ กัน โอกาสที่จะหาเมล็ดที่มีน้ำหนักแตกต่างไปยากมาก เช่นนั้นจึงนำเอาเมล็ดของต้นแคร็อบมาใช้เป็นมาตรฐานในการวัดน้ำหนักของเพชร ซึ่ง 1 เมล็ดจะมีค่าเท่ากับน้ำหนัก 0.2 กรัม หากต้องการทราบว่า เพชรแต่ละเม็ดมีน้ำหนักเท่าใด ก็ใช้การชั่งแบบ สองข้างค่อย ๆ วัดระดับจนกว่าจะเท่ากัน ซึ่งเป็นไปได้ยากมากในสมัยก่อน เนื่องจากเทคโนโลยียังไม่ทันสมัย จึงสามารถวัดน้ำหนักได้คลาดเคลื่อนบ่อยครั้ง
การลงประชามติข้อตกลงเอวีย็อง

การลงประชามติข้อตกลงเอวีย็อง (ฝรั่งเศส: Référendum sur les accords d'Évian) จัดขึ้นเมื่อวันที่ 8 เมษายน พ.ศ. 2505 เป็นการลงประชามติตามข้อตกลงเอวีย็อง ซึ่งเป็นข้อตกลงที่จะยุติสงครามแอลจีเรียและประกาศอิสรภาพให้แก่ประเทศแอลจีเรีย
ในวันที่ 1 กรกฎาคม พ.ศ. 2505 ก็ได้เกิดการลงประชามติคล้ายกันอีกครั้งหนึ่ง แต่ครั้งนี้ประเทศแอลจีเรียไม่มีสิทธิในการออกเสียง และได้ถามว่า "คุณต้องการให้แอลจีเรียเป็นอิสระและร่วมมือกับฝรั่งเศสตามเงื่อนไขในคำประกาศ 19 มีนาคม พ.ศ. 2505 หรือไม่?"
| 0 | 1 | 2 | 3 |
| --- | --- | --- | --- |
| ทางเลือก | ทางเลือก | คะแนนเสียง | เปอร์เซ็นต์ |
|  | เห็นชอบ | 17,866,423 | 90.81% |
|  | ไม่เห็นชอบ | 1,809,074 | 9.19% |
| ผลรวม | ผลรวม | 19,675,497 |  |
 
| บัตรดี | บัตรดี | 19,675,497 | 94.69% |
| บัตรเสีย | บัตรเสีย | 1,103,806 | 5.31% |
| จำนวนผู้มาใช้สิทธิ | จำนวนผู้มาใช้สิทธิ | 20,779,303 | 75.34% |
| จำนวนผู้งดออกเสียงเลือกตั้ง | จำนวนผู้งดออกเสียงเลือกตั้ง | 6,802,769 | 24.66% |
| จำนวนผู้มีสิทธิเลือกตั้ง | จำนวนผู้มีสิทธิเลือกตั้ง | 27,582,072 | 100% |
| 0 | 1 | 2 | 3 |
| --- | --- | --- | --- |
| เห็นชอบ :  1 809 074 (09.19%) |  |  | ไม่เห็นชอบ :  17 886 423 (90.81%) |
▲
กล้ามเนื้อทราพีเซียส

| กล้ามเนื้อทราพีเซียส  (Trapezius) |
| --- | --- |
กล้ามเนื้อทราพีเซียส
กล้ามเนื้อที่ต่อกับรยางค์บนไปยังกระดูกสันหลัง กล้ามเนื้อทราพีเซียสอยู่ทางด้านบนซ้าย
รายละเอียด
จุดยึด: มาตามแนวกลางลำตัวจากปุ่มนอกของท้ายทอย (external occipital protuberance) , เอ็นหลังคอ (nuchal ligament) , เส้นหลังคอ (nuchal line) ด้านกลางลำตัว และ spinous process ของกระดูกสันหลัง C7-T12
จุดเกาะ: ไหล่, กระดูกไหปลาร้าด้านนอกลำตัว, อโครเมียน (acromion) , และแนวสันกระดูกสะบัก (scapular spine)
หลอดเลือดแดง: หลอดเลือดแดงทรานสเวิร์ส เซอร์วิคัล (transverse cervical artery) 
ประสาท: เส้นประสาทที่เลี้ยงส่วนใหญ่มาจากเส้นประสาทแอกเซสซอรี (เส้นประสาทสมองคู่ที่ 11) ส่วนความเจ็บปวดจากกล้ามเนื้อนี้รับจากเส้นประสาทคอที่ 3 และ 4
การกระทำ: ดึงรั้ง (retract) กระดูกสะบัก
ตัวต้าน: กล้ามเนื้อเซอร์ราตัส แอนทีเรียร์, กล้ามเนื้อแลททิสซิมุส ดอร์ไซ
ตัวระบุ
ภาษาละติน: musculus trapezius
TA98: A04.3.01.001
TA2: 2226
FMA: 9626
ศัพท์ทางกายวิภาคของกล้ามเนื้อ[แก้ไขบนวิกิสนเทศ]
ในกายวิภาคศาสตร์มนุษย์ กล้ามเนื้อทราพีเซียส (อังกฤษ: Trapezius) เป็นกล้ามเนื้อในชั้นตื้นที่อยู่ด้านหลังของมนุษย์ เลี้ยงโดยเส้นประสาทแอกเซสซอรี (accessory nerve) หรือเส้นประสาทสมองคู่ที่ 11 และโดยแขนงประสาทด้านท้องของเส้นประสาทสันหลังส่วนคอที่ 3 และ 4 ซึ่งนอกจากจะเลี้ยงกล้ามเนื้อนี้แล้วยังเลี้ยงกล้ามเนื้อสเตอร์โนไคลโดมาสตอยด์ด้วย เนื่องจากใยกล้ามเนื้อนี้วางตัวในหลายทิศทาง กล้ามเนื้อทราพีเซียสจึงทำหน้าที่ได้หลากหลาย ได้แก่
กางกระดูกสะบักออก (scapular abduction)
ดึงรั้งกระดูกสะบัก (scapular retraction)
กดกระดูกสะบักลง (scapular depression)
โดยอาศัยใยกล้ามเนื้อที่ทำหน้าที่ต่างๆ ดังนี้
ในกล้ามเนื้อด้านบนทำหน้าที่ยกกระดูกสะบัก
ใยกล้ามเนื้อตรงกลางทำหน้าที่ดึงรั้งกระดูกสะบัก
ใยกล้ามเนื้อด้านล่างทำหน้าที่กดกระดูกสะบัก
ใยกล้ามเนื้อด้านบนและด้านล่างทำงานร่วมกันในการหมุนกระดูกสะบักขึ้น (superiorly rotate)
ภาพอื่นๆ

กล้ามเนื้อของศีรษะและคอ
กระดูกท้ายทอย มุมมองจากด้านนอก
กระดูกไหปลาร้าข้างซ้าย มุมมองจากด้านบน
กระดูกสะบักข้างซ้าย มุมมองจากด้านหลัง
ภาพตัดขวางของคอ ประมาณระดับกระดูกสันหลังส่วนคอที่ 6
กล้ามเนื้อของคอ มองจากด้านหน้า
ภาพตัดพื้นผิวของคอด้านขวา แสดงให้เห็นหลอดเลือดแดงคาโรติดและหลอดเลือดแดงใต้กระดูกไหปลาร้า (subclavian arteries)
หลอดเลือดแดงของใบหน้าและหนังศีรษะ
สามเหลี่ยมต่างๆ ของคอ
เส้นประสาทของหนังศีรษะ ใบหน้า และด้านข้างของคอ
เส้นประสาทไฮโปกลอสซัล ข่ายประสาทคอ และแขนงของมัน
มุมมองด้านหน้าข้างของศีรษะและคอ
มุมมองด้านหน้าของคอ
กายวิภาคพื้นผิวของหลัง
ด้านซ้ายของอก
แหล่งข้อมูลอื่น

http://www.meddean.luc.edu/lumen/MedEd/GrossAnatomy/dissector/mml/trap.htm
http://www.gpnotebook.co.uk/simplepage.cfm?ID=724893774
Illustration at preventdisease.com เก็บถาวร 2007-09-29 ที่ เวย์แบ็กแมชชีน
http://www.exrx.net/Muscles/TrapeziusUpper.html
Photograph at mgccc.cc.ms.us เก็บถาวร 2006-06-22 ที่ เวย์แบ็กแมชชีน
กลุ่มนิยมแบบก่อนราฟาเอล

“เพอร์ซิโฟเน” โดยดานเต เกเบรียล รอซเซ็ตตี
กลุ่มนิยมแบบก่อนราฟาเอล (อังกฤษ: Pre-Raphaelite Brotherhood หรือ Pre-Raphaelites) เป็นกลุ่มจิตรกร กวี และนักวิจารณ์ศิลปะของอังกฤษทึ่ก่อตั้งเมื่อปี ค.ศ. 1848 โดยจอห์น เอเวอเรตต์ มิเล, ดานเต เกเบรียล รอสเซ็ตติ และวิลเลียม โฮลแมน ฮันท์
ความประสงค์ของศิลปินกลุ่มนี้คือการปฏิรูปศิลปะโดยการละทิ้งสึ่งที่เห็นว่าเป็นวิธีเขียนแบบจักรกลที่ริเริ่มโดยศิลปินลัทธิแมนเนอริสม์หลังสมัยการเขียนแบบราฟาเอลและมีเกลันเจโล ศิลปินกลุ่มนี้เชื่อว่าการวางรูปแบบของคลาสสิกและของราฟาเอลเป็นการวางได้อย่างสวยงามแต่มาถูกบิดเบือนไปโดยอิทธิพลจากการสอนการเขียนภาพแบบศิลปะสถาบันของสถาบันศิลปะต่าง ๆ ฉะนั้นจึงได้เรียกตนเองว่า "กลุ่มนิยมแบบก่อนราฟาเอล" แนวศิลปะที่กลุ่มนี้มีปฏิกิริยาต่อต้านที่สุดคืออิทธิพลการเขียนภาพของเซอร์โจชัว เรย์โนลด์สผู้ที่เป็นผู้ก่อตั้งราชสถาบันศิลปะ และเรียกเรโนลด์ส ว่า “เซอร์สลอชชัว” (Sir Sloshua) เพราะเชื่อว่าวิธีวาดของโจชัวเลอะเทอะและเป็นการเขียนตามสูตรของการเขียนภาพแบบแมนเนอริสม์ ศิลปินกลุ่มนี้ต้องการกลับไปหาการเขียนที่เต็มไปด้วยรายละเอียด การใช้สีจัด และการวางองค์ประกอบที่ซับซ้อนของสมัยศิลปะเรอเนซองส์ตอนต้นและของศิลปะแบบเฟล็มมิช
กลุ่มนิยมแบบก่อนราฟาเอลถือกันว่าเป็นขบวนการอาวองการ์ดขบวนการแรกของการปฏิรูปศิลปะ ถึงแม้จะไม่เป็นที่ยอมรับเพราะปรัชญาของกลุ่มยังคงยอมรับการวาดแบบจิตรกรรมประวัติศาสตร์ และเป็นศิลปะเลียนแบบ หรือเลียนแบบธรรมชาติซึ่งเป็นหัวใจของปรัชญา แต่อย่างไรก็ตามกลุ่มนิยมแบบก่อนราฟาเอลก็ยังถือตนเองว่าเป็นขบวนการปฏิรูปและได้สร้างศิลปะที่มีเอกลักษณ์เป็นของตนเอง
สมุดภาพ

“พระสตรี” (Priestess) ค.ศ. 1894 โดย จอห์น วิลเลียม กอดวาร์ด (John William Godward )
“พายุ” (The Tempest) โดย จอห์น วิลเลียม วอเทอร์เฮาส์ (John William Waterhouse)
“โอฟีเลีย” (Ophelia) ค.ศ. 1852 โดย จอห์น เอเวอเรตต์ มิเล แกลเลอรีเทท ลอนดอน
“เงาความตาย” (The Shadow of Death) ค.ศ. 1870 โดย วิลเลียม โฮลแมน ฮันท์
“The Missal” ค.ศ. 1902 โดย จอห์น วิลเลียม วอเทอร์เฮาส์
ดูเพิ่ม

ศิลปะสถาบัน
ลัทธิแมนเนอริสม์
ราฟาเอล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ศิลปะแบบก่อนราฟาเอล
ลิงก์ไปยังกลุ่มนิยมแบบก่อนราฟาเอล (อังกฤษ)
หลักการและสมาชิกกลุ่มศิลปะพรีราฟาเอลไลท์ (อังกฤษ)
งานสะสมศิลปะแบบก่อนราฟาเอลของแอนดรูว์ ลอยด์ เว็บเบอร์ (Andrew Lloyd Webber) เก็บถาวร 2008-02-27 ที่ เวย์แบ็กแมชชีน (อังกฤษ)
| ด ค กศิลปะและลัทธิทางศิลปะตะวันตก |
| --- | --- |
ยุคกลาง (คริสต์ศตวรรษที่ 5 ถึง 13):  เมรอแว็งเฌียง  การอแล็งเฌียง  ออตโทเนียน  ไบแซนไทน์  เคลต์  โรมาเนสก์  กอทิก  กอทิกนานาชาติ 
คริสต์ศตวรรษที่ 14 ถึง 18:  สมัยฟื้นฟูศิลปวิทยา (ศตวรรษที่ 14-15)  จริตนิยม (ศตวรรษที่ 16)  บาโรก (ศตวรรษที่ 17)  โรโกโก - ลัทธิคลาสสิกใหม่ - จินตนิยม (ศตวรรษที่ 18) 
คริสต์ศตวรรษที่ 19:  ศิลปะสถาบัน  สัจนิยม  กลุ่มนิยมแบบก่อนราฟาเอล  ลัทธิประทับใจ  ลัทธิประทับใจยุคหลัง  ลัทธิประทับใจใหม่  วิภาคนิยม  ลัทธิผสานจุดสี  คตินิยมเส้นกั้นสี  กลุ่มนาบี  สังเคราะห์นิยม  สัญลักษณ์นิยม  ลุ่มแม่น้ำฮัดสัน 
คริสต์ศตวรรษที่ 20:  สมัยใหม่  บาศกนิยม  ลัทธิสำแดงพลังอารมณ์  ลัทธิสำแดงพลังอารมณ์แนวนามธรรม  ลัทธินามธรรม  กลุ่มศิลปินใหม่แห่งมิวนิก  กลุ่มเบลาเออไรเทอร์  กลุ่มบรึคเคอ  ดาดา  คติโฟวิสต์  นวศิลป์  เวียนนาซีเซสชัน  สุนทรียนิยม  เบาเฮาส์  ลัทธิรูปทรงแนวใหม่  อลังการศิลป์  สมัยนิยม  อนาคตนิยม  อนุตรนิยม  ลัทธิเหนือจริง  Color Field  จุลนิยม  Lyrical Abstraction  ลัทธิสำแดงพลังอารมณ์ใหม่  สมัยใหม่ยุคหลัง  มโนทัศนศิลป์  ศิลปะคนนอก  ศิลปะใต้ดิน  ศิลปะเชิงแนวคิด  กลุ่มศิลปินหนุ่มสาวบริติช  รูปลักษณ์นิยม 
ศิลปะ:  จิตรกรรม  ประติมากรรม  สถาปัตยกรรม  การถ่ายภาพ 
ศิลปิน:  จิตรกร  ประติมากร  สถาปนิก  ช่างภาพ
กบบูลฟร็อก

กบอเมริกันบูลฟร็อก (Lithobates catesbeianus)
กบบูลฟร็อก (อังกฤษ: Bullfrog) เป็นชื่อสามัญที่เรียกใช้สัตว์ครึ่งบกครึ่งบกจำพวกกบที่มีขนาดใหญ่หลายชนิด
ชนิดของกบ

Lithobates catesbeianus, กบอเมริกันบลูฟร็อก เป็นกบพื้นเมืองของทวีปอเมริกาเหนือ นิยมเลี้ยงและบริโภคกันเป็นสัตว์เศรษฐกิจ
Rhinella marina, เป็นคางคกที่พบในอเมริกากลางและอเมริกาใต้ ถูกเรียกว่า "บูลฟร็อก" ในฟิลิปปินส์
ชนิดของกบ > ออสเตรเลีย

Limnodynastes dorsalis, พบในตะวันตกเฉียงใต้ของออสเตรเลีย
Limnodynastes dumerilii, พบในตะวันตกของออสเตรเลีย
Limnodynastes interioris, พบในออสเตรเลียตะวันออก
ชนิดของกบ > แอฟริกา

Pyxicephalus adspersus, พบในแอฟริกากลางและใต้
Pyxicephalus obbianus, พบในโซมาเลีย
Pyxicephalus edulis, พบในส่วนใหญ่ของแอฟริกา
Hoplobatrachus occipitalis, พบในส่วนใหญ่ของแอฟริกา
ชนิดของกบ > เอเชีย

Kaloula pulchra, อึ่งอ่าง พบในเอเชียตะวันออกเฉียงใต้
Hoplobatrachus rugulosus, กบนา พบในจีนและเอเชียตะวันออกเฉียงใต้
Hoplobatrachus crassus, พบในอินเดีย
Hoplobatrachus tigerinus, กบนาอินเดีย พบในปากีสถานและอินเดียตอนเหนือ
กางเกงบ็อกเซอร์

กางเกงบ็อกเซอร์
กางเกงบ็อกเซอร์ (อังกฤษ: Boxer shorts) เป็นกางเกงในประเภทหนึ่งของผู้ชาย หลังจากที่มีการคิดค้นยางยืดได้ ก็มีการพัฒนารูปแบบกางเกงที่มียางยืดที่เอวแทนที่กางเกงเข็มขัดหนังแบบเก่า โดยกางเกงเหล่านี้เป็นที่รู้จักกันในชื่อกางเกงบ็อกเซอร์ และได้รับความนิยมในทันที แต่หลังจากนั้นกางเกงรูปแบบของจ็อกกี้ก็ได้รับความนิยมแทนในปลายทศวรรษที่ 30 ต่อจากนั้นช่วงปี ค.ศ. 1947 กางเกงบ็อกเซอร์ก็กลับมาได้รับความนิยมอีกครั้งหนึ่ง
กางเกงบ็อกเซอร์ มีลักษณะคล้ายกางเกงมวย บางแบบคล้ายกางเกงในเต็มตัวแต่ขากางเกงยาวกว่า อาจมีกระดุมอยู่ข้างหน้า วัยรุ่นผู้นิยมการใส่กางเกงเอวต่ำ มักใส่กางเกงบ็อกเซอร์ หรืออาจสวมกางเกงบ็อกเซอร์ทับกางเกงในแบบบริฟส์อีกชั้นหนึ่ง ส่วนใหญ่มักใส่กับกางเกงยีนส์หรือใส่นอน
กล้ามเนื้อเรียบ

| กล้ามเนื้อเรียบ  (Smooth muscle) |
| --- | --- |
จุลกายวิภาคศาสตร์ของกล้ามเนื้อเรียบ
ตัวระบุ
MeSH: D009130
TH: H2.00.05.1.00001
FMA: 14070
อภิธานศัพท์กายวิภาคศาสตร์[แก้ไขบนวิกิสนเทศ]
ชั้นต่างๆ ของหลอดอาหาร:
1. ชั้นเยื่อเมือก (mucosa) 
2. ชั้นใต้เยื่อเมือก (submucosa) 
3. ชั้นกล้ามเนื้อ (muscularis) 
4. ชั้นแอดเวนทิเชีย (adventitia) 
5. กล้ามเนื้อลาย (striated muscle) 
6. กล้ามเนื้อลายและกล้ามเนื้อเรียบ (Striated and smooth) 
7. กล้ามเนื้อเรียบ (Smooth muscle) 
8. ชั้นมัสคิวลาริส มิวโคซา (Lamina muscularis mucosae) 
9. ต่อมหลอดอาหาร (Esophageal glands)
กล้ามเนื้อเรียบ (อังกฤษ: smooth muscle) เป็นกล้ามเนื้อชนิดหนึ่งที่พบอยู่ที่ผนังของอวัยวะกลวง (hollow organs) และบริเวณอื่นๆ เช่น กระเพาะปัสสาวะและช่องท้อง, มดลูก, ท่อทางเดินในระบบสืบพันธุ์เพศชายและหญิง, ทางเดินอาหาร, ทางเดินหายใจ, หลอดเลือด, ผิวหนัง, กล้ามเนื้อซิลิอารี และม่านตา ที่โกลเมอรูลัส (glomerulus) ในไตยังมีเซลล์ที่มีลักษณะเหมือนเซลล์กล้ามเนื้อเรียบ เรียกว่า เซลล์มีแซนเจียล (mesangial cell) กล้ามเนื้อเรียบมีความแตกต่างจากกล้ามเนื้อโครงร่างและกล้ามเนื้อหัวใจทั้งในด้านโครงสร้างและหน้าที่
ดูเพิ่ม

กล้ามเนื้อโครงร่าง
กล้ามเนื้อหัวใจ
แหล่งข้อมูลอื่น

ภาพตัวอย่างจุลกายวิภาคศาสตร์ของ College of Medicine at Urbana-Champaign 265 (อังกฤษ)
ภาพเนื้อเยื่อจากมหาวิทยาลัยแคนซัส muscular-muscle08(อังกฤษ) "Smooth Muscle"
ภาพเนื้อเยื่อจากมหาวิทยาลัยบอสตัน 21701ooa (อังกฤษ)
สื่อด้านสรีรวิทยาของวิทยาลัยแพทยศาสตร์แห่งจอร์เจีย (MCG) 2/2ch8/2ch8line(อังกฤษ)
BBC - baby born with smooth muscle condition has 8 organs transplanted
Smooth muscle antibody เก็บถาวร 2009-03-16 ที่ เวย์แบ็กแมชชีน
Stomach smooth muscle identified using antibody เก็บถาวร 2015-09-23 ที่ เวย์แบ็กแมชชีน
การดำเนินการร่วมกัน

การดำเนินการร่วมกัน (อังกฤษ: Joint implementation ย่อว่า JI) เป็นการจัดการอย่างหนึ่งในพิธีสารเกียวโตที่จะทำให้ประเทศอุตสาหกรรม ที่มีคำมั่นสัญญาว่าจะปลดปล่อยแก๊สเรือนกระจกให้น้อยลง ให้ประเทศเหล่านั้นได้ลงทุนในโครงการลดแก๊สเรือนกระจกในประเทศอุตสาหกรรมอื่นเพื่อที่ประเทศตนเองจะได้ปลดปล่อยแก๊สเรือนกระจกในประเทศได้ ดังนั้นประเทศที่มีค่าใช้จ่ายสูงในการลดการปลดปล่อยแก๊สเรือนกระจกจึงร่วมมือกับประเทศอื่น ที่มีค่าใช้จ่ายน้อยกว่าได้ โดยได้เป็นหน่วยเครดิต เรียกว่า emission reduction units (ERUs) ซึ่งหนึ่งหน่วย ERU เทียบได้กับการการลดการปลดปล่อยคาร์บอนไดออกไซด์ได้ 1 ตัน ยกตัวอย่างโครงการ JI เช่น โรงงานไฟฟ้าที่ผลิตไฟฟ้าด้วยถ่านหินถูกทดแทนด้วยโรงงานไฟฟ้าที่ผลิตด้วยเชื้อเพลิงรวมที่ลดแก๊สเรือนกระจกได้ดีกว่า
กล้ามเนื้อแอนโคเนียส

| กล้ามเนื้อแอนโคเนียส (Anconeus muscle) |
| --- | --- |
ด้านหลังของรยางค์บนข้างขวา (กล้ามเนื้อแอนโคเนียสอยู่ตรงกลางด้านล่างของภาพ)
กล้ามเนื้อชั้นตื้นของปลายแขน (กล้ามเนื้อแอนโคเนียสแสดงด้วยสีแดงเข้ม)
รายละเอียด
จุดยึด: ส่วนต้นของปุ่มแลทเทอรัล อีพิคอนไดล์ของกระดูกต้นแขน
จุดเกาะ: พื้นผิวด้านข้างของโอเลครานอน โพรเซสและปลายส่วนบนของกระดูกอัลนาด้านหลัง
หลอดเลือดแดง: หลอดเลือดแดงแขนชั้นลึก, หลอดเลือดแดงรีเคอร์เรนท์อินเตอร์ออสเซียส
ประสาท: เส้นประสาทเรเดียล (C7, C8, และ T1)
การกระทำ: กล้ามเนื้อนี้บางส่วนรวมกับไตรเซ็ปส์ซึ่งช่วยในการเหยียดปลายแขน และยังช่วยให้ข้อศอกอยู่นิ่ง และกางกระดูกอัลนาออกระหว่างที่คว่ำฝ่ามือ
ตัวระบุ
ภาษาละติน: musculus anconeus
TA98: A04.6.02.023
TA2: 2510
FMA: 37704
ศัพท์ทางกายวิภาคของกล้ามเนื้อ[แก้ไขบนวิกิสนเทศ]
กล้ามเนื้อแอนโคเนียส (อังกฤษ: anconeus muscle) เป็นกล้ามเนื้อขนาดเล็กที่อยู่ด้านหลังของข้อศอก บางตำรารวมให้กล้ามเนื้อแอนโคเนียสต่อเนื่องจากกล้ามเนื้อไตรเซ็ปส์ เบรคิไอ (triceps brachii muscle)
ในตำราบางเล่มกล่าวว่ากล้ามเนื้อนี้เป็นส่วนหนึ่งของพื้นที่ด้านหลังต้นแขน (posterior compartment of the arm) แต่บางตำราจัดให้เป็นส่วนหนึ่งของพื้นที่ด้านหลังปลายแขน (posterior compartment of the forearm)
กล้ามเนื้อนี้สามารถคลำได้ โดยอยู่ด้านข้างต่อโอเลครานอน โพรเซส (olecranon process) ของกระดูกอัลนา
ระเบียงภาพ

มุมมองด้านหลังของกระดูกต้นแขนด้านซ้าย
มุมมองด้านหลังของกระดูกปลายแขนข้างซ้าย
กล้ามเนื้อชั้นลึกของปลายแขน มุมมองด้านหลัง
หลอดเลือดแดงด้านหลังของปลายแขนและมือ
เส้นประสาทเหนือกระดูกสะบัก เส้นประสาทรักแร้ เส้นประสาทเรเดียล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กล้ามเนื้อแอนโคเนียส
Loyola University Chicago anco
"Anatomy: Muscles". dorlandsonline.com.
Anconeus+muscle จากเว็บไซต์  eMedicine Dictionary
"Antebrachial Flexor Musculature". PTCentral. คลังข้อมูลเก่าเก็บจากแหล่งเดิมเมื่อ 4 กุมภาพันธ์ 2012.
"Image". dubinchiro.com. คลังข้อมูลเก่าเก็บจากแหล่งเดิมเมื่อ 25 เมษายน 2013.
| --- | --- |
ฐานข้อมูลการควบคุมรายการหลักฐาน :  Terminologia Anatomica
กระทรวงเวทมนตร์

| --- | --- |
จักรวาล: โลกเวทมนตร์
ก่อตั้ง: ค.ศ. 1707
สถานที่ตั้ง: สำนักงานใหญ่กระทรวงเวทมนตร์ ไวต์ฮอล ลอนดอน
ผู้นำ: รัฐมนตรีว่าการกระทรวงเวทมนตร์
บุคคลสำคัญ: คอร์นีเลียส ฟัดจ์ รูฟัส สคริมเจอร์ ไพอัส ทิกเนส คิงสลีย์ ชักเคิลโบลต์ เฮอร์ไมโอนี่ เกรนเจอร์
กระทรวงเวทมนตร์ (อังกฤษ: Ministry of Magic) เป็นคณะผู้บริหารประชาคมเวทมนตร์แห่งบริเตนใน โลกเวทมนตร์ของเจ. เค. โรว์ลิง คณะผู้บริหารโลกเวทมนตร์ได้รับการเอ่ยถึงครั้งแรกใน แฮร์รี่ พอตเตอร์กับศิลาอาถรรพ์ แต่ปรากฏโฉมเต็มรูปแบบครั้งแรกใน แฮร์รี่ พอตเตอร์กับภาคีนกฟีนิกซ์ หนังสือพรรณนาว่า กระทรวงเต็มไปด้วยการฉ้อราษฎร์บังหลวงและความด้อยศักยภาพ ข้าราชการผู้ใหญ่ไม่ใส่ใจต่อเหตุบ้านการณ์เมือง การทุจริตในกระทรวงนั้นมาถึงจุดสูงสุดอยู่แล้วก่อนที่ลอร์ดโวลเดอมอร์จะเข้ายึดอำนาจ นวนิยายเล่มสุดท้ายระบุไว้ในตอนท้ายสุดว่า เมื่อโวลเดอมอร์สิ้นชีพแล้ว คิงส์ลีย์ แช็กเคิลโบลต์ (Kingsley Shacklebolt) เข้าบริหารกระทรวงและปฏิรูปให้ดีขึ้น ต่อมาในสมัยของ แฮร์รี่ พอตเตอร์กับเด็กต้องคำสาป เฮอร์ไมโอนี เกรนเจอร์ ได้เป็นรัฐมนตรีว่าการกระทรวงเวทมนตร์
การจัดตั้ง

พอตเตอร์มอร์ระบุว่า กระทรวงเวทมนตร์จัดตั้งขึ้นอย่างเป็นทางการใน ค.ศ. 1707 เพื่อแทนที่สภาพ่อมด (Wizards' Council) อันเป็นคณะผู้บริหารโลกเวทมนตร์คณะแรกสุดเท่าที่ปรากฏมาในนวนิยายชุดนี้
โครงสร้าง > ความเกี่ยวเนื่องกับมักเกิล

รัฐมนตรีว่าการกระทรวงเวทมนตร์จะเข้าเยี่ยมคารวะนายกรัฐมนตรีมักเกิลคนใหม่ทุกคนเพื่อแจ้งถึงการมีอยู่ของโลกเวทมนตร์ และจะติดต่อกับนายกรัฐมนตรีมักเกิลเฉพาะในคราวที่เหตุการณ์ซึ่งเกิดในโลกเวทมนตร์จะกระทบต่อชาวมักเกิล เช่น เพื่อแจ้งนายกรัฐมนตรีมักเกิลว่า มีการนำวัตถุหรือสัตว์อันตรายเข้าสู่บริเตน
รัฐมนตรีกระทรวงเวทมนตร์จะติดต่อกับนายกรัฐมนตรีมักเกิลแห่งบริเตนผ่านรูปภาพกายสิทธิ์ในสำนักนายกรัฐมนตรี ณ บ้านเลขที่ 10 ถนนดาวนิง รูปดังกล่าวไม่อาจถอนออกจากผนังได้ เพราะใช้มนตราเสกติดไว้ถาวร รูปจะแจ้งเตือนนายกรัฐมนตรีมักเกิลให้ทราบถึงการมาของรัฐมนตรีกระทรวงเวทมนตร์ เมื่อนายกรัฐมนตรีได้ทราบการแจ้งแล้ว รัฐมนตรีกระทรวงเวทมนตร์จะเข้ามาในสำนักนายกรัฐมนตรีผ่านทางเตาผิงซึ่งเชื่อมต่อกับเครือข่ายผงฟลู
โครงสร้าง > การบริหาร

ในนวนิยายชุด แฮร์รี่ พอตเตอร์ ข้าราชการส่วนใหญ่ในกระทรวงเวทมนตร์ดูเหมือนจะมาจากการแต่งตั้งมากกว่าการเลือกตั้ง ผู้สำเร็จการศึกษาเวทมนตร์สามารถเข้าทำงานที่กระทรวงได้ทันที แต่ตำแหน่งต่าง ๆ มีกำหนดระดับการศึกษาและผลสอบไว้ต่างกัน อย่างไรก็ดี มีระบุว่า ตัวรัฐมนตรีว่าการกระทรวงเวทมนตร์เองมาจากการเลือกตั้ง แต่ไม่เคยมีการอธิบายว่า ใครเป็นผู้เลือกตั้งและถอดถอนรัฐมนตรีว่าการกระทรวงเวทมนตร์ ตลอดเรื่อง แฮร์รี่ พอตเตอร์ ทั้งกระทรวงเวทมนตร์และรัฐมนตรีว่าการกระทรวงเวทมนตร์ดูจะอ่อนไหวง่ายกับความเห็นของสาธารณชนชาวพ่อมด จึงพยายามควบคุมความคิดเห็นของผู้คนด้วยข่าวหนังสือพิมพ์
อนึ่ง ยังมักปรากฏว่า กระทรวงไร้ความสามารถอย่างยิ่ง ถึงขนาดที่ไม่อาจป้องกันการโจมตีหน่วยงานในสังกัด โดยเฉพาะกรมปริศนาซึ่งเป็นหน่วยงานที่วางการรักษาความปลอดภัยไว้สูง และเนื่องเพราะระบบป้องกันด้อยประสิทธิภาพเช่นนี้ นักเรียนฮอกวอตส์ ตลอดจนโวลเดอมอร์ ผู้เสพความตาย และภาคีนกฟีนิกซ์ จึงเข้านอกออกในได้อย่างง่ายดาย
โครงสร้าง > ระบบตุลาการ

ปรากฏหลายครั้งทั้งในหนังสือและภาพยนตร์ว่า คณะตุลาการของกระทรวงเวทมนตร์พิจารณาคดีโดยไม่สนใจพยานหลักฐาน บางครั้งยังอาศัยอคติส่วนตัวในการลงความเห็นแบบรวบรัด ไม่ใช่ผู้ถูกกล่าวหาทุกคนที่ได้ขึ้นศาล กรณีนี้รวมถึงซีเรียส แบล็ก นอกจากนี้ ใน แฮร์รี่ พอตเตอร์กับภาคีนกฟีนิกซ์ ปรากฏว่า ศาลพร้อมวินิจฉัยและบังคับใช้กฎหมายอย่างป่าเถื่อนโดยไม่แจ้งล่วงหน้า บางคราวก็ไม่ใส่ใจจะแก้ไขปัญหา แต่พอใจจะนิ่งเฉยหรือเลือกปิดข่าวแทน
ศิริพร อำไพพงษ์

| ศิริพร อำไพพงษ์​ |
| --- | --- |
เกิด: ศิริมา อำเคน (นาง) 7 ธันวาคม พ.ศ. 2507 (59 ปี) บ้านดอนกลอย ตำบลดอนกลอย อำเภอพิบูลย์รักษ์ จังหวัดอุดรธานี ประเทศไทย
ชื่ออื่น: ศิริพร อำไพพงษ์, แหบมหาเสน่ห์
อาชีพ: นักร้อง • นักแสดง
ผลงานเด่น: โบว์รักสีดำ (พ.ศ. 2535) ปริญญาใจ (พ.ศ. 2543) เพื่อแม่แพ้บ่ได้ (พ.ศ. 2545) คิดฮอด (ร่วมกับบอดี้แสลม) (พ.ศ. 2553) ผู้หญิงหลายมือ (พ.ศ. 2561) เสียงแคนที่หนองคาย (พ.ศ. 2562) กรรมเก่า (พ.ศ. 2565) บิ๊กไบค์ใจคด (พ.ศ. 2566)
คู่สมรส: สุชาติ สุขโมนมหาอุดม (พ.ศ. 2562 - ปัจจุบัน)
บิดามารดา: กองมี อำเคน (บิดา) ออ อำเคน (มารดา)
อาชีพทางดนตรี
แนวเพลง: ลูกทุ่ง •  หมอลำ
เครื่องดนตรี: เสียงร้อง
ช่วงปี: พ.ศ. 2526 - ปัจจุบัน
ค่ายเพลง: กรุงไทย ออดิโอ (พ.ศ. 2526 - 2533) พีจีเอ็ม (พ.ศ. 2534 - 2543) แกรมมี่โกลด์ในเครือจีเอ็มเอ็ม แกรมมี่ (2543 - 2566) จีเอ็มเอ็ม มิวสิค (2566 - ปัจจุบัน)
อดีตสมาชิก: เสียงอิสาน   พิณแคนแดนอีสาน
 
ศิริพร อำไพพงษ์  (เกิด 7 ธันวาคม พ.ศ. 2507) เป็นนักร้องเพลงลูกทุ่งและหมอลำที่มีชื่อเสียงคนหนึ่งของประเทศไทย เธออยู่ในวงการบันเทิงมาแล้ว 41 ปี มีผลงานเพลงเป็นที่รู้จักมากมาย อาทิ โบว์รักสีดำ, ปริญญาใจ, กอดแล้วบ่แต่ง, เมียบ่ได้แต่ง ฯลฯ